న్యూఢిల్లీ: గతేడాది పొరపాటున సరిహద్దు దాటి పాక్ ఆర్మీ చేతుల్లో బందీ అయిన భారత జవాను చందూ బాబూలాల్ చవాన్ను పాకిస్తాన్ అధికారులు విడుదల చేశారు. పంజాబ్లోని వాఘా సరిహద్దు గుండా మధ్యాహ్నం 2:30 గంటలకు చవాన్ భారత్కు తిరిగివెళ్లినట్టు పాకిస్తాన్ విదేశాంగ శాఖ వెల్లడించింది. 37 రాష్ట్రీయ రైఫిల్స్కి చెందిన 22 ఏళ్ల చవాన్ మహారాష్ట్ర వాసి. శనివారం ఆయన విడుదల కావడంతో కుటుంబ సభ్యులు సంతోషం వ్యక్తం చేశారు. గతేడాది పాక్ ఆక్రమిత కశ్మీర్లో ఉగ్రవాద శిబిరాలపై భారత ఆర్మీ సర్జికల్ దాడులు జరిపిన మరుసటి రోజే పొరపాటున సరిహద్దు దాటాడు. చవాన్పై విచారణ పూర్తయిన అనంతరం భారత్కు తిరిగిపంపిస్తామని పాకిస్తాన్ హామీ ఇచ్చినట్టు ఈ నెల 12న కేంద్ర రక్షణ శాఖ సహాయమంత్రి సుభాష్ భమ్రే వెల్లడించారు. భారత్తో సత్సంబంధాలు కొనసాగించడంలో భాగంగానే చవాన్ను విడుదల చేస్తున్నట్టు పాకిస్తాన్ ప్రకటించింది. కాగా చవాన్ పాకిస్తాన్ ఆర్మీ చేతుల్లో చిక్కుకున్నట్టు సమాచారం తెలియగానే అతడి నానమ్మ గుండెపోటుతో మరణించిన సంగతి తెలిసిందే.
newdhilly: gatedadi porapaatuna sarihaddu daati pak armi chetullo bandee ayina bhaarata javaanu chanduu baboolal chavaannu pakistan adhikaarulu vidudala chesaru. panjaabloni vagha sarihaddu gunda madhyaahnam 2:30 gantalaku chawan bhaaratku tirigivellinattu pakistan videsaanga saakha velladinchindi. 37 rashtriiya raifilsky chendina 22 ella chawan maharashtra vaasi. sanivaaram aayana vidudala kaavadamtho kutumba sabhyulu santosham vyaktam chesaru. gatedadi pak aakramita kashmeerlo ugravaada sibiraalapai bhaarata armi sarjical daadulu jaripina marusati roje porapaatuna sarihaddu daataadu. chavanpai vichaarana puurtayina anantaram bhaaratku tirigipampistaamani pakistan haami ichinattu ee nela 12na kendra rakshana saakha sahayamantri subhash bhamre velladinchaaru. bhaaratto satsambandhaalu konasaginchadamlo bhagamgane chavaannu vidudala chestunnattu pakistan prakatinchindi. kaga chawan pakistan armi chetullo chikkukunnattu samacharam teliyagaane atadi nanamma gundepotutho maraninchina sangati telisinde.